یاری کۆتایی جامی نەتەوەکانی ئەورووپا ٢٠١٢
یاری کۆتایی جامی نەتەوەکانی ئەورووپا ٢٠١٢ کە زیاتر بە یاری کۆتایی یۆرۆی ٢٠١٢ ناسراوترە، یاری ژمارە ٣١ی جامی نەتەوەکانی ئەورووپا ٢٠١٢ یە و ڕۆژی ١ی تەممووزی ٢٠١٢ و ئۆڵۆمپیی کیێڤی پایتەختی ئوکراینای بۆ دیاریکرا. تێیدا هەڵبژاردەی تۆپی پێی ئیسپانیا بوو بە پاڵەوان. و یەکەم هەڵبژاردە بوو کەتوانی دوو نازناوی یۆرۆی یەک لەدوای یەک بەدەست بهێنێت دوای بردنەوی لە هەڵبژاردەی تۆپی پێی ئەڵمانیا بە ئەنجامی ١-٠ لە یۆرۆی ٢٠٠٨ و بردنەوەی لە ئیتاڵیا بەئەنجامێکی چاوەڕوانکراو ٤-٠ لە یۆرۆی ٢٠١٢. یەکەم هەڵمژاردە بوو کەتوانی سێ نازناوی یەک لەدوای یەک بباتەوە کە یۆرۆی ٢٠٠٨ و جامی جیهانی فیفای ٢٠١٠ و یۆرۆی ٢٠١٢ن.
بەم بردنەوەیە ئیسپانیا بەشداریکردنی لە جامی کیشوەرەکان ٢٠١٢ی بەرازیل مسۆگەرکرد.

ڕووبەڕووبوونەوەکانی پێشووی ئیسپانیا و ئیتاڵیا 
پێش ئەم ڕووبەڕووبوونەوەیە ٣٠ جار بەیەکگەیشتوون و تێیدا ئیتاڵیا ١٠ جار و ئیسپانیا ٨ جار براوە بووە و ١٢ جاریش بەرامبەربوون

بەرەو یاری کۆیایی

پێش یاریکردن

یاریگا 
دوای بینی یاریگای ئۆڵۆمپی شاری کیێڤی پایتەختی ئوکراینا لە ٢٥ی حوزەیرانی ٢٠٠٧ وەکو یاریگای دوا یاری پاڵەوانیەتیەکە دیاریکرا و گەورەترین یاریگای نێو ٨ یاریگاکەی پاڵەوانیەتیەکەیە.

تۆپی یاری 
تۆپی یاری بریتییە لەتۆپی ئەدیداس تانگۆ ١٢ یە کە تۆپی فەرمی پاڵەوانیەتیەکەیە.

ناوبژیوان 
 ناوبژیوان: پێدرۆ پرۆینکا (پورتوگال).
 یاریدەرانی ناوبژیوان: بێرتینۆ میراندا ، ریکاردۆ سانتۆس (پورتوگال).
 یاریدەرانی ناوبژیوانی زیادکراو: جۆرجی سۆزا ، دوارتی گۆمێس (پورتوگال).
 ناوبژیوانی چوارەم: جونەیت شاکر (تورکیا).
 ناوبژیوانی زیادکراو: بەهادین دوڕان (تورکیا).

ئاهەنگی داخستن 
پێش دەستپێکردنی یاری کۆتایی لە نێوان ئیسپانیا و ئیتاڵیا ئاهەنگی داخستنی پاڵەوانیەتی یۆرۆی ٢٠١٢ دەستی پێکرا و تێیدا ٦٠٠ سەماکەر بەشداربوون و تێیدا ڕاپەری ئەڵمانیا ئۆشیانا بەوتنی مارشی فەرمی یۆرۆی ٢٠١٢ بەشداری کرد.

ڕووماڵکردنی یاری کۆتایی 
لە ڕۆژهەڵاتی ناوەڕاست و باکووری ئەفریقیا جەزیرەی وەرزشی و لە شانشینی یەکگرتوودا بی بی سی و ئای تی ڤی و لە ئەمەریکا ئی ئێس پی ئێن و لە کەنەدا تی ئێس ئێن بەشێوەیەکی ڕاستەوخۆ ڕووماڵی یاری کۆتاییان کرد.

یاری کۆتایی

پوختە 
لە یاریگای ئۆڵۆمپیی شاری کیێڤی بایتەختی ئوکراینا و بەناوبژیوانی پێدرۆ پرۆینکای پورتوگالی لەکاتژمێر ٢١:٤٥ بەکاتی کوردستان یاری کۆتایی لەنێوان هەڵبژاردەی ئیسپانیا و هەڵبژاردەی ئیتاڵیا دەستی پێکرد. لە هێرشێکی ئیسپانیادا لەخولەکی ١٤ داڤید سیلڤا گۆڵی یەکەمی بۆ ئیسپانیا تۆمارکرد و لە خولەکی ٤١ جۆردی ئەلبا دووەم گۆڵی بۆ ئیسپانیا تۆمارکرد و گێمی یەکەمی بە ٢ گۆڵی بێبەرامبەر لەبەرژەوەندی ئیسپانیا کۆتایی هات.
بەدەستپێکردنی گێمی ڕاهێنەران هەڵبژاردەی ئیسپانیا زیاتر هێرشی کرد و دوای ئەنجامدانی هەر سێ گۆڕانکارییەکی ئیتاڵیا و گۆڕینی ریکاردۆ مۆنتۆلیڤۆ و دانانی تیاگۆ مۆتا لەجێگای، بەڵام پاش ٥ خولەک یاریکردنی مۆتا تووشی پێکان هات یاریگای بەجێهێشت و هەڵبژاردەی ئیتاڵیا لە خولەکی ٦٢ بەدواوە بە ١٠ یاریزان یاری دەکرد. لەدوای ٩ خولەک لەهاتنەنێو یاریگا و لە ٨٤مین خولەکی یاریدا فێرناندۆ تۆرێس گۆڵی سێیەمی بۆ هەڵبژاردەکەی تۆمارکرد و بەدەستهێنانی نازناوەکەی مسۆگەر کرد بۆ هەڵبژاردەکەی. لەدوای تەنها خولەکێک لەهاتنەنێو یاریگاوەلە ڕێگەی تۆرێسەوە خوان ماتا لەخولەکی ٨٨ گۆڵی چوارەمی تۆمارکرد و ئیسپانیای لەبەدەستهێنانی جامەکە دڵنیاکردەوە.

پێکهاتە و شێوازی یاریکردن

باشترین یاریزان 

 ئەندرێس ئینێستا (ئیسپانیا).

ئامارەکان 

وەرزشی کیێڤ
جامی نەتەوەکانی ئەورووپا بۆ تۆپی پێی ٢٠١٢